ไปเที่ยวแถวสมุทรสงคราม แวะไปร้านนี้ประจำเพราะชอบทานปูใบ้มาก ร้านแดงจะมี2ร้าน วันนี้เรามาร้านใหม่กัน จากตัวเมืองสมุทรสงคราม ขับรถตรงไปทางดอนหอยหลอด บริเวณกิโลเมตรที่ 62 ให้เบี่ยงซ้าย ขับตรงมุ่งหน้าเข้าหาแม่น้ำ กลับรถใต้สะพานแม่กลอง มองป้ายทางเข้าสมุทรสงคราม เลี้ยวซ้ายตามป้ายเข้ามาสักประมาณ 300 เมตร ก่อนถึงร้านแดง จะข้ามสะพานเตี้ยๆ มองทางขวาจะเห็นป้ายร้านแดงอาหารทะเล พร้อมกับธงชาติไทยปลิวสะบัด ทางด้านซ้ายมือ ร้านใหม่จะมีเมนูมากกว่าร้านเดิมเห็นน้องที่ร้านบอก แต่แค่เมนูเดิมก็ยังทานไม่ครบเลย ที่นี่อาหารทะเลเขาจะสดมากๆ มาที่ไรต้องทานปูใบ้ตลอดเพราะหาทานยากมาก ทำเป็นทอดกระเทียมจะอร่อยที่สุด กุ้งแม่น้ำเผายิ่งได้ทานกับน้ำจิ้มของทางร้านแล้วแซบมากๆ  ถ้าไปเที่ยวแถวนั้นก็ลองแวะไปทานกัน